钦定古今图书集成/理学汇编/文学典/第006卷 > 容斋三笔 > 《渊明诗文皆纪实》
## 钦定古今图书集成/理学汇编/文学典/第006卷 > 容斋三笔 > 《渊明诗文皆纪实》

渊明诗文，率皆纪实，虽寓兴花竹间亦然。《归去来辞》
云：“景翳翳以将入，抚孤松而盘旋。”其《饮酒诗》二十首，
中一篇云：“青松在东园，众草没其姿。凝霜殄异类，卓
然见高枝。连林人不见，独树众乃奇。”所谓孤松者是
已。此意盖以自况也。